Aleksander Johannes Rammul

Aleksander Johannes Rammul (4. juuni 1875 Tartu – 23. veebruar 1949 Berliin) oli Eesti hügieenik.

Elulugu
Aleksander Johannes Rammul oli kaupmehe poeg.

Lõpetas 1899 TÜ; meditsiinidoktor (1909, Odessa Ülikool), väitekiri käsitles Odessa Ülikooli hoonete keskkütte ja ventilatsiooni hügieenilisi mõjusid. 1899–1903 TÜ hügieeniinstituudis professor  assistent, Oli 1903–1905 Odessas Novorossija Ülikoolis assistent, 1905–1911 Moskva veevärgi keemilis-bakterioloogilise labori juhataja, 1911–1915 Moskva linna tervishoiuarst ja ühtlasi Moskva Ülikooli eradotsent, 1915–1920 Kaasani Ülikooli erakorraline professor, 1920–1940 TÜ tervishoiuinstituudi juhataja ja professor, aastast 1940 emeriitprofessor. Läks 1944 Saksamaale.

Teadustöö
Uurimisvaldkond: joogivee ja koolitervishoiu küsimused, meditsiinigeograafia (tema juhtimisel korraldati kõigi Eesti maakondade meditsiinigeograafilised uuringud, mille tulemused avaldati 1928–1938). Üks Tervishoiumuuseumi asutajaid, osales karskus- ja eugeenilises liikumises.

Teoseid
 Река Эмбах как источник водоснбжения населённых мест. // Вестник общественной гигиены, судебной и практической медидины. (1900) 10
 Иссл. 200 учебников и учебных пособий в санитарном отнощении. // Сб. работ гигиенической лаборатории Юръевского университета, вып. I, 1902
 Alkohol ja toitmine. // Eesti Karskuse Seltside aastaraamat (1902)
 Kooliõpilaste tervisline seisukord = État hygiénique des écoliers. // Eesti Demograafia (1925)
 Vesivarustus ja reovete eemaldamine Eesti linnades (kaasautor M. Kask). // Eesti Arst (1932)
 Vaimuhaigete loenduse katse Tartumaal. // Eesti Arst (1935)
 Rahvastiku liikumine meil ja naaberriiges. // Eesti Üliõpilaste Seltsi Album (1934).

Viited

Kirjandus
 EE 14, 404
 Eesti biograafiline leksikon. Trt, 1926–1929, 393
 Uibo, M. A. Rammuli tegevus Tartu Ülikooli Tervishoiuinstituudis. // TÜ ajaloo küsimusi 3 (1975), 138–149.
  

Eesti hügieenikud
Sündinud 1875
Surnud 1949